Orgaz

[eta|dekstra|250px|Situo de la [provinco Toledo en Hispanio]]
[eta|dekstra|250px|Situo de Orgaz en la [provinco Toledo kaj en Hispanio]]
[eta|250px|Kastelo de la Grafoj de Orgaz, en Orgaz, [provinco de Toledo|(Toledo).]]
**Orgaz** estas municipo de Hispanio, en la Provinco de Toledo, regiono de Kastilio-Manĉo.

## Toponimio 
Pri la termino "Orgaz" estas diversaj etimologioj sen plenaj garantioj. Por Fernando Jiménez de Gregorio, unu de la signifoj povus esti 'fruktodona', 'abunda', el la radiko kelta *olca-*, 'kampo fruktodona'. Aliflanke Albaigés, asertas ke Orgaz havas eŭskan devenon, kiel varianto de *orbaiz*, *ormaitz* aŭ *urbiz*, 'arbutejo'. Aliaj hipotezoj indikas aliajn antaŭromiajn radikojn, *orc-* aŭ *urc-*, aŭ aliaj keltajn *worg-*, al kiu oni estus aldoninta la finaĵon *-az* de eŭska deveno. En kelkaj mezepokaj dokumentoj aperas citata kiel *Orgas*.

## Loĝantoj 
La loĝanto nomiĝas *Orgaceño*. La censita populacio en 2011 estis de  loĝantoj kaj la denseco estas de 18,17 loĝ/km².

## Situo 
Orgaz estas situanta en la okcidenta parto de Kastilio-Manĉo en la komarko aŭ distrikto Montoj de Toledo en la suda centra parto de la provinco de Toledo, je altitudo de 744 m; je 33,8&nbsp;km el Toledo, provinca kaj regiona ĉefurbo, kaj je 83,5&nbsp;km el Ciudad Real. La areo de ties teritorio estas de 154.48&nbsp;km². La geografiaj koordinatoj estas 39°38′48″ N 3°52′38″ Ok.

## Geografio 
La municipo troviĝas situanta «en una cañada al pie de la sierra de Yébenes» (ĉe gregovojo ĉe montaro Yébenes), kiu etendas de oriento okcidenten ekde La Mancha al La Jara. Ĝi apartenas al la komarko de la Montoj de Toledo kaj limas kun la municipaj teritorioj de Chueca kaj Villaminaya norde, Mascaraque, Mora kaj Manzaneque oriente, Los Yébenes kaj Marjaliza sude, kaj Mazarambroz, Sonseca kaj Ajofrín okcidente, ĉiuj de la provinco de Toledo.

### Klimato 
Hegemonias kaj vintroj kaj someroj longaj kaj akraj, propraj de la kontinentaj klimatoj. Same kiel en la tuta provinco, Orgaz karakteras pro la sekeco de la atmosfero dum du trionoj de la jaro, registre plej alta relativa humideco inter la monatoj de novembro al februaro.

## Historio 
Tiu vilaĝo eble estis la antikva *Barnices* menciita de Ptolemeo en la Karpetanio. Ĝi apartenis al la graflando de Orgaz, kies titolon onidire akiris la Cido Rodrigo Díaz de Vivar kiam edziĝis en Burgos kun *doña* Jimena. en interkonsento inter la arkiepiskopo de Toledo, don Gonzalo Pétrez, kaj la Superulo de la ordeno de Kalatravo, don Nuño Pérez de Quiñones. En tempo de Ferdinando la 3-a ĝi apartenis al la jurisdikcio de Toledo.

En 1239, kvankam kelkaj fontoj indikas ke ĝi okazis en 1240, mortiĝis en la loko de Orgaz Álvaro Pérez de Castro "el Castellano", kiam li estis veturanta al Andaluzio, post renkonto en la municipo segovia de Ayllón kun Ferdinando la 3-a. Álvaro Pérez de Castro estis senjoro de Castro, filo de Pedro Fernández de Castro "el Castellano" kaj pranepo de Alfonso la 7-a de Leono kaj Kastilio. Li venkis kontraŭ la emiro Ibn Hud en la batalo de Jerez, okazinta en 1231, kaj distingiĝis en la konkero de la urbo de Kordovo, kiu kapitulacis antaŭ la trupoj de Ferdinando la 3-a en 1236.

En 1344 Pedro la 1-a la kruela donis ĝin al sia servisto Martín Fernández kaj multe pli poste, Karlo la 1-a, jam kun titolo de graflando, donis ĝin al don Álvaro Pérez de Guzmán.

En ĝia municipa teritorio estis kampadeje la armeo de Henriko de Trastamaro, duonfrato de Pedro la 1-a la kruela, antaŭ la Batalo de Montiel. La tero kie la infanto tendumis ricevis la titolon de *haza sin diezmos* (impostolibera).

La 26-a de marto de 1813, dum la Milito de Sendependiĝo, okazis ĉe la municipo la batalo de Orgaz, kie hispanaj trupoj de Katalunio kaj Ubrique estis atakata de franca armeo.

Meze de la 19-a jarcento estis 406 domoj kaj la municipa buĝeto estis de 32.542 "reales" el kiuj 4.400 estis por pago al la sekretario.

## Monumentoj kaj interesaĵoj 
eta|250px|Vido de la ĉefa enirejo de la Preĝejo Sankta Tomaso (1738-1763)
* Preĝejo Sankta Tomaso: konstruida kaj dezajnita de Alberto Churriguera meze de la 18-a jarcento a expensas del pueblo.
* Kastelo de Orgaz: situanta okcidente de la vilaĝo. Ĝi estis konstruita fine de la 14-a jarcento.
* Ponto de la Kvin Okuloj: starigita super la rojo Riánsares, estas konstruita el ŝtono, ĉar granito abundas en la zono. Ĝi estis konstruigita de la reĝo Karlo la 3-a por la veturo al Andaluzio, pruvo klara ke la akvokvanto de la menciita rojo tiame estis abundega. Oni restaŭris ĝin en 2001.
* Ermitejo de la Helpo: dediĉita al la *Virgulino de la Helpo*, patronino de Orgaz, starlas norde survoje al Toledo.
* Ermitejo de la Koncipigo: la konstruaĵo prezentas centran navon kaj, eble, ĝi havis alian navon pli malgrandan kun formo de malgranda latina kruco. Aktuale ĝi prezentas nur unu de la brakoj de tiu malgranda navo. Situanta ĉe la Paroĥa Preĝejo, la restaŭro komencita en la jaro 2002, malkovris la originan plankon, ĉio el granito.
* Ĉefa Placo kun portijkaro kaj kolonoj.
* Hospitalo de Sankta Laŭrenco: enmarkita de tri grandaj kolonoj.
* Arkoj de Sankta Jozefo kaj de Belemo: estas du el kvar pordegoj enirejaj kiuj estis en Orgaz. De la sudorienta restas nur la nomo, Pordego Mora. La arko de Sankta Jozefo estas duoncirkla enkadrata de du ŝtonaj pilieroj, eble ties konstruo datas el la 15-a jarcento. La arko de Belemo, formata de enirejo kun formo duoncirkla. Ĝi prezentas rekonstruon neregulaj ŝtonoj enkadrataj per duobla linio de brikoj el adobo, imitante la tipan muron toledan.
* Muzeo de Arto Visigota: je nur 5 km de la municipo de Orgaz troviĝas la loko de Arisgotas, rura kreno karaktera pro la granda riĉo de sia arkeologia heredo. Cele starigi ties gravan supramezepokan pasinton naskiĝis la Muzeo de Arto Visigota en la loko, kiu kolektas reliefojn de granda arta kvalito datataj en la 7-a jarcento. La instalaĵoj ĝuas de ekspoziciejo, apogite de muzeografia klarigo kiu permesas la vizitanto ampleksigi siajn konojn pri unu de la kulturoj plej nekonataj de Hispanio. La vizito al la Muzeo kompletiĝas per bilda prezentaĵo kiu montras la rekonstruon de la ĉefaj monumentoj visigotaj de la zono, kiaj la Monaĥejo Hitos (Arisgotas) kaj la Preĝejo de Sankta Petro de la Mata.
* Taurludejo

## Referencoj 
## Literaturo 
* GÓMEZ FERNÁNDEZ-CABRERA, Jesús (2007). La villa de ORGAZ. Textos e imágenes. Ayuntamiento de Orgaz.
* MORALEDA Y ESTEBAN, Juan (1887). La Villa de Orgaz.- Toledo: Manuscrito.- Real Academia de la Historia de Madrid, sección Manuscritos (BRAH 13, 1888, 245). Edición electrónica: Jesús Gómez Fernández-Cabrera.
* JIMÉNEZ DE GREGORIO, Fernando (1984). La villa de ORGAZ, en la comarca de la Sisla. Anales Toledanos XIX. Catálogo de Publicaciones del Instituto de Investigaciones y Estudios Toledanos.
* RODRÍGUEZ DE GRACIA, Hilario (1990). Variables demográficas de ORGAZ, entre los siglos XVI al XIX.. Anales Toledanos XXVII. Catálogo de Publicaciones del Instituto de Investigaciones y Estudios Toledanos.

## Vidu ankaŭ 
* Municipoj de la provinco de Toledo

Kategorio:Kastilio-Manĉo
Kategorio:Municipoj de Toledo
Kategorio:Provinco Toledo